cyanic-selkie/wikianc huggingface dataset:
Liste over norske TV-kanaler
Dette er en liste over norske TV-kanaler. Lista gjelder både nåværende og tidligere kanaler.
Markedsandeler
Oversikt over markedsandelen til de største kanalene i det norske tv-markedet. Tallene gjelder for hele året. For årene frem til og med 2017 omfatter tallene alle seere over 12 år, etter 2018 omfatter tallene alle seere 10–79 år:
Nedlagte kanaler
Det fantes også flere lokale tv-kanaler som eies av NRK og TVNorge, blant andre Oslo-TV.
Juan Jesús Posadas Ocampo
Prest, biskop
Juan Jesús Posadas Ocampo ble presteviet i 1950. Han ble utnevnt av pave Paul VI til biskop av Tijuana den 21. mars 1970. Hans bispevielse ble foretatt av erkebiskopen av Morelia, Manuel Martín del Campo Padilla den 15. juni samme år; medkonsekratorer var hans forgjenger Alfredo Galindo Mendoza M.Sp.S., og hjelpebiskop Román Acevedo Rojas fra Morelia.
Erkebiskop, kardinal
Den 15. mai 1987 promoverte pave Johannes Paul II til erkebispedømmet Guadalajara. Erkebiskop Posadas ble kreert til kardinal i 28. juni 1991; til tittelkirke ble han tildelt Nostra Signora di Guadalupe e San Filippo Martire .
Sanktuariet for Cristeros-martyrene ved Guadalajaras flyplass, bygget til ære for martyrene fra cristeroskrigen, var opprinnelig planlagt av kardinal Posadas.
Drap, og uklarhet om drapsmotiv
Kardinal Posadas ble myrdet på parkeringsplassen ved flyplassen ved Guadalajara den 24. mai 1993. Den vurderingen som ble foretatt etter detn første etterforskningen, vakte oppsikt og i kirken en grad av vantro. Det var omstendigheter som gjorde at forklaringen om at det skulle ha dreid seg om et narkotikaoppgjør der erkebiskopen ble forvekslet med en narkobaron, syntes merkelig: Kardinalen ble skutt på kloss hold, og bar tydelig geistlig kledsel med et iøynefallende biskoppelig pektoralkors (brystkors). En annen hypotese er at noen ønsket å forhindre at kardinalen gikk offentlig ut med en fordømmelse i en korrupsjonsskandale som var i emning.
Posadassaken ble gjeåpnet etter at president Vicente Fox vant makten i 2000. Fox kunngjorde at han satte seg fore å få belyst en rekke høyprofilsmord. Det ble fremholdt st alvorlige avvik heftet ved tidligere undersøkelser, blant annet obstruksjon fra politihold, og forsvinningen av over tusen sentrale dokumenter. Den assisterende riksadvokaten sa senere at hun etter nygranskningen hadde fått drapstusler, at datteren hennes var blitt våpentruet, og hennes to andre barn skutt etter. Et nytt vitne, en barndomsvenn av kardinalen, sa at kardinalen var blitt kalt til den meksikanske president Carlos Salinas' residens og blitt truet noen få uker før dødsskytingen.
Posadas' etterfølger kardinal Juan Sandoval, sa på tiårsdagen av drapet var politisk motivert. I 2004, elleve år etter mordet, dømte en meksikansk domstol åtte narkotikakriminelle til førti års fengsel hver for drapet på Posadas. Dommeren kalte imidlertid mordet for «en ulykke», ettersom gjerningsmennene forvekslet kardinalens limousin med bilen til en konkurrerende gangsterboss, Joaquín Guzmán Loera. Kardinal Posadas' etterfølger som erkebiskop av Guadalajara, kardinal Juan Sandoval Iñiguez, kalte da dommen en skinnmanøver for å dekke over åpenbare forbindelser mellom den meksikanske narkotikamafiaen og fremstående regjeringsmedlemmer.
Episkopalgenealogi
Hans episkopalgenealogi er:
Jacques Hébert
Jacques-René Hébert, kjent under pseudonymet Père Duchesne (født 15. november 1757 i Alençon, død 24. mars 1794 i Paris) var en fransk avisredaktør og politiker.
Bakgrunn
Hébert ble født i Alençon. Han tilhørte en vel ansett borgerlig familie, men en dom som rammet ham som ganske ung for injurier, ruinerte ham og familien. Han forsøkte da å slå seg gjennom i Paris, blant annet som teaterfunksjonær (kasserer ved et teater 1886-88), og under denne kummerlige tilværelse overbevistes han i hvert fall én gang om bedragersk ferd.
Den franske revolusjon
For den franske revolusjon ble han ganske naturlig en ivrig forkjemper, skjønt på ingen måte som deltager i de virkelige kamper, men som taler i Cordelierklubben og som forfatter. Hans lykke var gjort da han fikk opparbeidet bladet Le Père Duchesne.
Den 10. august 1792 fikk han plass i det revolusjonære kommuneråd. I desember samme år ble han substitutt hos kommunens prokurator. I disse egenskaper og som bladmann arbeidet han på å bøye regjering og konvent under det radikale Pariser-demokratis innflytelse, bifalt septembermordene og forfulgte den fangne kongefamilie på det bitreste og råeste. Hébert gikk langt med temmelig grovkornede artikler i den folkelige avisen Le Père Duchesne i å føre ordet for underklassen mot kongemakten.
I Cordelierklubben hadde Hébert ledet venstresiden, de såkalte hébertistene, og derved hadde han i en tid stor påvirkning på den folkelige opinionen, særlig sansculottene. Han angrep med kraft dem som stod på mer moderate standpunkter.
Konventets girondistiske majoritet søkte å møte hans angrep mot seg. I mai 1793 lot det ham arrestere, men ga ham få dager atter fri under trykket av hans folkeyndest. Da gironden så ble styrtet, trodde Hébert seg en tid lang den egentlige makthaver i hovedstaden.
Han og hans venner stilte sig senere på året i spissen for en kamp mot kristendommen og en innførelse av fornuftdyrkelse og oppstilte vidtgående sosiale krav. Héberts (hans allierte Chaumettes) ateistiske bevegelse movement initierte en voldsom kampanje i den hensikt å avkristne samfunnet. Avkristingsprogrammet var rettet primært mot katolisismen, og ble snart utvidet til alle former for kristen tro. I den inngikk deportasjon av geistlige og henrettelse av andre geistlige. Kirker ble stengt, revolusjonære og sivile kulthandlinger ble innført, stortstilte ødeleggelser av religiøse monumenter ble gjennomført. Det ble innført forbud mot offentlige og private gudstjenester og mot religionsundervisning, prester ble tvangsgiftet, og de ble tvunget til å avsverge sine presteløfter. Den 21. oktober 1793 ble det vedtatt en lov som truet mistenkte prester og dem som hjelp med å holde dem i skjul med øyeblikkelig henrettelse. Den 10. november ble «Fornuften» feiret med en særlig seremoni i Notre Dame-katedralen.
Denne kampanjen viste seg å bli alt for vidtrekkende for andre og mer toneangivende i revolusjonen. Så med den ble Hébert og han krets mistenkelige for revolusjonens virkelige førstemann, Robespierre, som motarbeidet uvesenet deres. Da de i mars 1794, støttet på misnøyen med nødstilstanden, våget åpent å smi opprørsplaner, ble de arrestert. De ble så dømt for de samme forbrydelser som Hébert ideligen hadde lagt dem som stod ham i veien til last - forbindelse med utlandet og fremkalling av dyrtid - og så ble de ført for guillotinen.
Rhimdath
Rhimdath er en elv fra J.R.R. Tolkiens fiktive verden Midgard. Denne elva lå øst for Tåkefjellene og var et av de tidligste tilløpene til den store elva Anduin.
Rommel
Rommel kan bety flere ting:
Personer:
Annet:
Ivar Steen-Johnsen
Ivar Steen-Johnsen (født 25. juli 1959) er en norsk journalist og forfatter.
Han har blant annet skrevet journalistikklæreboken Penger i nyhetene og biografien Opplevelsens styrke er det viktigste, som handler om farfaren, maleren Søren Steen-Johnsen. Siden 2002 har han jobbet som rådgiver i nye medier. Han var med på å starte Nordic Screens i 2014, først som kanaldirektør og fra 2018 som fagdirektør. Han har tidligere jobbet som journalist i Varden, NTB, Stavanger Aftenblad og NRK, og som programredaktør i TV 2. Steen-Johnsen var både redaktør og programleder i God morgen Norge fra oppstarten i 1994 til 1997.
182 (tall)
182 (ett hundre og åttito) er det naturlige tallet som kommer etter 181 og kommer før 183. 182 er et partall.
Moderne femkamp under Sommer-OL 2004
Moderne femkamp under Sommer-OL 2004. Moderne femkamp var med som olympisk øvelse for tjuende gang under Sommer-OL 2004 i Athen. Det var en individuell konkurranse for menn og en for kvinner.
183 (tall)
183 (ett hundre og åttitre) er det naturlige tallet som kommer etter 182 og kommer før 184. 183 er et oddetall.
Harald Smith
Harald Smith (født 29. juni 1879 i Østre Aker i Oslo, død mai 1977 i Bad Ragaz i Sveits) var en norsk kombinertløper som ble tildelt Holmenkollmedaljen i 1904. Smith gikk for Skiklubben Verdande i Oslo. I 1906 flyttet han til Sveits. Sammen med sin bror, Trygve, grunnla han skibakkene i Davos og St. Moritz. I 1910 la han den første slalåmløype i Sveits. Han grunnla også en skifabrikk i Sveits og har blitt mye av æren for at skisporten spredte seg til Sør-Europa.
I 1910 trakk han seg tilbake som aktiv skiutøver og giftet seg med en italiensk kvinne. Han var utdannet arkitekt.
Strontiumnitrat
Strontiumnitrat (Sr(NO3)2) er et strontium – salpetersyresalt. Det har bruksområder som oksidasjonsmiddel og farge i fyrverkeri.
Fremstilling
Strontiumnitrat blir typisk produsert ved reaksjonen mellom salpetersyre og strontiumkarbonat.
Bruksområder
Som mange andre strontiumsalter, blir strontiumnitrat brukt for å fremstille kraftige røde flammer i fyrverkeri og i nødbluss. Hovedfordelen strontiumnitrat har overfor andre salter er det faktumet at det er et oksiderende stoff. Dette gir to bruksområder innen pyroteknikk. Løsninger med Sr(NO3)2 reagerer med svovelsyre ved å bunnfelle SrSO4, en av ingrediensene til fosfor strontiumsulfid.
Helserisiko
Hvis strontiumnitrat blir oppvarmet til punktet for selvødeleggelse så vil det produsere strontium oksid og vil avgi den giftige gassen nitrogendioksid.
Lærerhøyskole
Lærerhøyskole var en høyskole som ga utdanning til førskolelærere, allmennlærere og faglærere.
Fra seminar til høgskole
De første høyskolene ble opprettet som lærerseminar fra 1826 til 1839. Tromsø Seminarium ble etablert i 1826 (da som Trondenes Seminarium), etter en Kongelig resolusjon av 2. juni 1824, som det første offentlige lærerseminar i Norge. Videre utover på 1800-tallet ble en rekke med seminarer opprettet på bygdene.
I 1890-årene ble det etablert private lærerskoler i Elverum (1892), Volda (1895) og Notodden (også 1895), disse ble etterhvert statlige. Hamar offentlige lærerskole ble opprettet i 1867. I forbindelse med lærerskoleloven av 1902 ble «seminar»-betegnelsen avskaffet og navnet lærerskole innført. Den første lærerutdanningen i Oslo, Oslo lærerskole, ble opprettet i privat regi i 1912. Fra 1930 ble det innført et parallelløp ved lærerskolene, hvor artianere fikk en 2-årig utdannelse mens ikke-artianere fikk en 4-årig utdannelse. I 1940- og 50-årene ble det etablert midlertidig lærerskoler i flere byer (Trondheim, Bergen, Tønsberg, Stavanger, Bodø, Sagene) under navnet Statens lærerskoleklasser, alle disse ble etterhvert videreført som ordinære lærerskoler.
Skolene ble treårige (for de med examen artium) i 1973, og ble høgskoler fra 1973 i og med Lov om lærerutdanning av 8. juni 1973. Lærerhøyskolene ble under høgskolereformen i 1994 innlemmet i de nye regionale statlige høyskolene.
Betegnelsen lærerstudent ble lansert høsten 1965 ved Sagene lærerskole som et alternativ til lærerskoleelev og lærerskolestudent. Eva Nordland brukte «lærerstuderende». Det var lektor Rolf Jerpseth som foreslo betegnelsen og den ble straks markedsført av rektor Arthur Gjermundsen i forbindelse med en aksjonsdag der Sagenestudentene solgte julekort til inntekt for UNICEF. Bruken av ordet «lærerstudent» ble tatt opp som egen sak i Norsk språknemnd. Betegnelsen slo raskt igjennom.
Førskolelærer / Barnehagelærer
Førskolelærerutdanningen i Norge begynte i 1935 med Barnevernsakademiet i Oslo og i 1947 med Barneverninstituttet i Trondheim. Utdanningen var lenge toårig, men 3-årige klasser ble tatt opp i og med overgangen til høgskole med lov om lærerutdanning av 8. juni 1973.
De som tas opp som studenter fra 2013 (2012 i Sogndal) utdannes etter ny Rammeplan for barnehagelærerutdanning (FOR-2012-06-04-475) og får dermed tittelen barnehagelærer.
Eksterne lenker
Pädagogische Hochschule School of education Wyższa Szkoła Pedagogiczna
Efteling
Efteling er den mest populære fornøyelsesparken i Nederland. Parken ligger i Kaatsheuvel i den nederlandske provinsen Noord-Brabant.
Efteling er de største fornøyelsesparken i Nederland. Parken har og over 35 attraksjoner og show.
Parken åpnet i 1952, med 1 besøkende hvert år.
184 (tall)
184 (ett hundre og åttifire) er det naturlige tallet som kommer etter 183 og kommer før 185. 184 er et partall.
India under Sommer-OL 1984
India under Sommer-OL 1984. 48 sportsutøvere fra India deltok under Sommer-OL 1984 i Los Angeles. De vant ikke noen medaljer.
Forhør
Forhør (eller avhør) er en form for utspørring eller intervju som kan utføres av sivile eller militære myndigheter i hensikt å frembringe informasjon.
Politiforhør
Noen med politimyndighet kan gjennomføre et politiforhør av ofre, vitner og mistenkte personer, for eksempel i forbindelse med en forbrytelse. I Norge får politifolk en viss forhørsutdanning ved Politihøyskolen.
Rettigheter
Den mistenkte eller siktede har flere rettigheter under et forhør.
Før et forhør kan begynne, må den som avhører, gjøre mistenkte eller siktede kjent med hvorfor han eller hun blir avhørt. Den mistenkte har ikke plikt til å forklare seg (jamfør Straffeprosessloven, §232, men må svare på om han eller hun er villig til å forklare seg. Mistenkte må oppgi navn, fødselsdato, stilling og adresse, men ikke mer.
I saker hvor personen som skal forhøres er under 18 år, bør vergen til personen som oftest få tilbud om å få være til stede under forhøret, og å få uttale seg. Hvis saken ikke er av bagatellmessig art, skal politiet også informere barnevernet.
Vitner
Vitner er ikke pliktige til å forklare seg, men plikter å svare på om de sier seg villig eller ikke til å avgi forklaring. Likevel, dersom de er offentlige tjenestemenn eller andre som handler på vegne av staten eller kommunen, plikter de å forklare seg rundt det de vet som angår stillinga eller vervet deres hvis dette lar seg gjøre uten å bryte taushetsplikten.
Det er spesielle hensyn til vitner under 16 år. Gjentatte forhør skal, så langt det er mulig, unngås. Dessuten skal dommeren ta imot forklaringa utenfor rettsmøte, når han eller hun finner det ønskelig av hensyn til vitnet eller av andre grunner. Dommeren skal i så fall som hovedregel tilkalle en særlig skikket person til å bistå ved forhøret eller foreta forhøret under dommerens kontroll.
Militærforhør
Militærforhør utføres ved militær avdelinger og kan dreie seg om egne mannskaper som har brutt reglement eller militær lov og som avgir forklaring. Militærforhør gjennomføres også i krigssituasjoner når en avdeling har tatt krigsfanger. Forhørene utføres normalt av spesielt utdannet personell, men et første forhør kan ofte holdes med krigsfangen umiddelbart etter tilfangetagendet.
Tredjegradsforhør
Et tredjegradsforhør er forhør som skjer under fysisk eller psykisk tortur.
I dag er det forbudt å anvende tortur i avhør i Norge: "Den som begår tortur, straffes med fengsel i inntil 15 år. Ved grov og alvorlig tortur med døden til følge, kan fengsel inntil 21 år anvendes. Medvirkning straffes på samme måte. (...) Med tortur menes at en offentlig tjenestemann [med forsett] påfører en annen person skade eller alvorlig fysisk eller psykisk smerte (...)" (utdrag fra Straffelovens §117).
167 (tall)
167 (ett hundre og sekstisju) er det naturlige tallet som kommer etter 166 og kommer før 168. 167 er et oddetall.
171 (tall)
171 (ett hundre og syttien) er det naturlige tallet som kommer etter 170 og kommer før 172. 171 er et oddetall.
Leo P. Kadanoff
Leo P. Kadanoff (født 14. januar 1937 i New York, død 26. oktober 2015 i Chicago) var en amerikansk fysiker.
Kadanoff fikk sin lavere grad og doktorgrad i fysikk fra Harvard University før han fikk seg jobb ved faktueltet for fysikk ved University of Illinois i 1965. På slutten av 1960-tallet studerte Kadanoff organiseringen av materie i faseoverganger. Han er medlem av National Academy of Sciences og American Philosophical Society. Kadanoff mottok Wolfprisen i 1980 og i 2006 ble han tildelt Lorentzmedaljen. I 1969 begynte Kadanoff ved Brown University og i 1978 begynte han ved University of Chicago. Kadanoff var professor i fysikk ved University of Chicago og fikk tittelen professor emeritus i 2004. Han var tidligere president for American Physical Society (APS). Han har gitt mange store bidrag til emner som statistisk fysikk og kaosteori.
8888-opprøret
8888-opprøret, også kalt 8-8-88-opprøret var et landsomfattende, fredelig opprør mot militærregimet i Burma. Det brøt ut da universitetsstudenter demonstrerte i Rangoon den 8. august 1988 (derav navnet 8888), og endte da State Law and Order Restoration Council tok kontroll den 18. september samme år.
Det anslås at minst 3,000 mennesker, de fleste av den munker og studenter, ble drept da militære styrker slo ned opprøret. Det offisielle dødstallet er noen titalls mennesker.
Fransk vedder
Fransk vedder er en kaninrase som har vært kjent siden 1600-1700-tallet. Den har karakteristiske hengeører, som sannsynligvis har fremkommet gjennom en eller flere mutasjoner. Rasen har antageligvis oppstått i Frankrike. Den første egentlige beskrivelse av fransk vedder finnes i en bok. Første gang fransk vedder ble stilt ut var i 1863. Ved denne utstillingen i Boulogneskogen i Paris var 19 av de 42 kaninene veddere.
Rasebeskrivelse
Ører er øverst oppe på hodet sitter to kraftige øreknuter, som er bekledd med lange hår. Fra øreknutene henger, sett fra side, ørene rett ned ved hver side med lydåpninger innover. Sett foran, henger ørene i en svak innadvendt bue. Ørene er rødformede ved roten og de bretter seg ut i en godt avrundet skjeform. Ørene er svære og de er godt behåret. Lengden på ørene skal være minst 36 cm fra spiss til spiss. Ørelengden skal være i stil med kroppstørrelsen. Hodet til hannen en meget kort og kraftig med bøyde neserygg, bre panne og fyldige kinn. Hunnens hode er noe lengre og smalere, men selv her gjelder det at jo kortere, bedre og mer avrundet hodet er desto bedre er hodeformen.
Halsen er meget kort og kraftig. Inntrykket er at hode sitter direkte på kroppen. Hakepose skal ikke hanner ha på grunn av da kan det komme såkalt hakeskjegg. Hunnene kan ha en liten hakepose. Hos eldre dyr kan hunnene ha ganske stor hakepose, ved bedømmelsen skal dyret sitte i oppreist stilling. Brystet er meget bredt og fast.
Ryggen er bredt og kraftig med godt muskulatur. Rygglinjen går fra nakken til krysset i en meget svak bue. Derifra i en jevn bue som slutter ved haleroten. Frambeina en meget kraftige, de er også korte og rette de er også bredt adskilte noe som gjør at kaninen får en lav kroppsstilling, og de bærer kroppen fritt oppe fra underlaget. Skulderbladene sitter tett inntil kroppen. Kanin skal stå på labbene. Bakbeina er meget kraftige og skal bæres parallelt med kroppen. Lårene er kraftige og muskuløse uten fremtredende bein og med innsidene tett inntil kroppen. Halen er normalt utviklet, den er også rikt behåret og skal ligge inntil kroppen.
Phang Nga (provins)
Phang Nga (พังงา) er en av de sørlige provinser i Thailand, med kyst mot Andamanhavet. Hovedstaden er byen Phang Nga. Naboprovinsene er Ranong i nord, Surat Thani i nordøst, og Krabi i sørøst. Rett mot sør ligger provinsen Phuket, som er en øy og dermed ikke har direkte landgrense med Phang Nga.
Arealet er 4 170,9 km². Provinsen hadde i 2004 et beregnet folketall på 243 000 innbyggere. Provinssetet er byen Phang Nga, som hadde 9 600 innbyggere i 2004.
Administrativ inndeling
De i alt åtte distriktene (amphoe) i Phang Nga-provinsen er (se nummer på kart til høyre):
Den største kommunen målt etter areal, er Khura Buri og Thai Mueang, etterfulgt av Takua Thung og Phang Nga. Takua Pa kommune omfatter turistanleggene Khao Lak, og ble meget hardt rammet av tsunamien i 2004.
Geografi
Provinsen ligger på vestsiden av Malayahalvøya, og utgjør vesttskråningen av fjellrekken som løper nord-sør fra Kra-eidet og ned til Phang Nga-bukten. Fjellene Plai Bang To og Mai Kaeo når opp i 1050 meter, men fjellområdene ellers ligger stort sett under 400 meter. De er dekte av tropisk lauvskog og tropisk regnskog, og har et meget rikt dyreliv.
Provinsen omfatter også en rekke øyer i Andamanhavet utenfor Phuket og i Phang Nga-bukten innenfor Phuket. Surin-øyene i nord er den største øygruppen. Similan-øyene i Andamanhavet regnes blant verdens ti beste dykkerparadiser, og har et uvanlig rikt fiske- og koralliv.
En av øyene i bukta – Ko Khao Tapu – kalles i dag James Bond Island (Ko James Bond), og er en nålformet miniøy kjent fra filmen The Man with the Golden Gun fra 1974. Nasjonalparken Ao Phang-Nga (Phang-Nga-bukten) ble opprettet i  1981 for å skåne mange av disse fascinerende øyformasjonene.
En rekke fosser utgjør viktige rekreasjonspunkter for utflukter blant lokalbefolkningen, og er nesten uten unntak vernet.
Det er to geysirer ute ved kysten i sørvest, ved Bang Khli i Thai Mueang kommune og like ved Khok Kloi i Takua Thung kommune. I sistnevnte kommune utvinnes elektrisitet termisk fra de varme kildene.
Plante- og dyreliv
Dyrelivet er typisk tropisk og preget av stor luftfuktighet. Det er regnskog i nord, og store våtmarksområder i sør. I vest ligger et våtmarksområde ved deltaet til Mae Tai-elva vest for Thung Maphrao, ca. 8 km sør for Khal Lak. Her lå en fredet banyan-skogen som ble totalskadd av tsunamien i 2004, og som ikke lengre eksisterer.
I sørøst ved Phang Nga-bukten er Ao Phang Nga (Marine) nasjonalpark i elveutløpet for elven Ko Panyi et av et av i alt tolv vårmarksområder i Thailand som er erklært globalt verneverdige etter Ramsarkonvensjonen. nasjonalparken fikk denne statusen 14.august 2002.
Slanger, insekter og edderkopper, amfibier (firfisler, frosker), og en stor mengde fiskearter preger biotopene. I fjellene lever mangroveslangen (Boiga dendrophilia melanota) i trær langs elveleier, mens gekkoer (Gehyra og Hemidactylus) er svært vanlige overalt. De mange fossene og elvene tiltrekker også firfislen flerlinjet solskink (Mabuya multifasciata).
Det finnes noen arter av krokodiller, men disse er sterkt utrydningstruet. Det er et regionalt vernesenter for skilpadder i Thap Lamu, og et forskningssenter for marint liv samme sted, i tilknytning til marinebasen.
Det holdes elefanter for turisme, men det viktigste lokale området for elefanthold er i naboprovinsen Surat Thani. Det drives utstrakt vern av truede arter, ikke minst skilpadder, men salget av utstoppede dyr og insekter er utstrakt. Antallet fuglearter er beskjedent.
Samferdsel og næringsliv
Riksvei 4 går gjennom hele provinsen fra nordvest til øst. Det er ikke jernbane eller flyplasser i provinsen, nærmeste flyplass er i Phuket. Det er meget gode mobildekning i lavlandet i hele provinsen, og også i de sentrale fjelldalene. GSM-dekningen er utbygd kapasitetsmessig til EDGE mange steder. Turistområdene har utmerkede bredbåndsforbindelser, og det er stort innslag av satellitt-TV og kabel-TV.
De viktigste næringsveiene er turisme, ved siden av de tradisjonelle leveveiene fra fiske og jordbruk, med fokus på kokospalmer, bananer og gummeplantasjer. Det er administreres et fond for videreutvikling av den truede gummiproduksjonen, og nord for Bang Khli ligger forskningsstasjoner for landbruk og for gummiproduksjon.
Fisket er utpreget kystnært, og vest for Thai Mueang ligger et regionalt forsknings- og utviklingssenter for kystfiske. Viktigste fangstarter er ulike typer matfisk, blekksprut, reker, scampi, hummer (Rock Lobster), og i noen grad krabbe. Det er en kystradiostasjon i Thap Lamu, like ved marinebasen.
Khuek Khak har en regional, meteorologisk stasjon. I Thap Lamu like sør for Khao Lak ligger Phang Nga Naval Base, en større marinebase med ulike maritime institusjoner tilknyttet.
Historie
På 1800-tallet var det tre jevnbyrdige byer i området: Takuapa, Takuatung og Phang Nga. Byen Phang Nga ble antagelig grunnlagt i 1809 i regjeringstiden til kong Rama II, under en av krigene mot nabolandet Burma. Byen Thalang på Phuket ble jevnet med jorden, og innbyggerne ble beordret til å flyttet til Phang Nga. For å styrke forsvaret av dette strategisk viktige området ble Phang Nga provins i 1840.
Tinngruver var også viktige på 1800-tallet, drevet fram av australske gruveingeniører.
Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene. Det var de vestvendte turiststrendene, blant annet Khao Lak, som ble rammet hardest.
Haakon Shetelig
Haakon Shetelig, også skrevet Haakon Schetelig, (født 25. juni 1877, død 22. juli 1955) var en norsk arkeolog, humanist og museumsmann.
Han vokste opp i Kristiania og tok examen artium i 1895 ved Aars og Voss' skole. Etter husflidsskole ble han læregutt hos Nicolai Benjamin Aall (1853–1919) ved Næs Jernverk. Etter et kortere studium ved Det Kongelige Frederiks Universitet (Universitetet i Oslo) ble han i 1901 ansatt som konservator og bestyrer ved historisk-antikvarisk del av Bergens Museum. Shetelig åpnet karrieren med å undersøke skipsgraven i Grønhaug på Karmøy. I 1904 ble han kalt til Oslo for å hjelpe Gabriel Gustafson med å grave ut Osebergfunnet. Han disputerte til doktorgrad i 1906 på avhandlingen The Cruciform Brooches of Norway (om korsformede spenner fra folkevandringstiden). Han var kunstinteressert og grunnla i 1910 tidsskriftet Kunst og kultur, sammen med Harry Fett (1875–1962) som han kjente fra Kristianiatiden. Shetelig ble i 1914 en av de fire første professorer utnevnt ved Bergens Museum. Etter Gustafsons død 1915 samarbeidet han med Anton Wilhelm Brøgger for å publisere Osebergfunnet ferdig. I 1920 ledet han utgravningen av Kvalsundskipet.
Shetelig var sønn av skipsreder Harald Fredrik Schetelig (1846–1918) og Magnhild Pedersen (1850–1920) som var søster av Tord Pedersen (1857–1926) ved Drammen latinskole. De fikk åtte barn. Storebroren Jakob Schetelig (1875–1935) ble geolog som kartla Oslofeltet, mens søsteren Thea Louise Schetelig (1878–1973) ble mor til meteorologiprofessor Jørgen Holmboe (1902–1979), se Holmboe-slekten. Haakon giftet seg i 1906 med Frida Grieg (1880–1955) som var datter av skipsmegler Joachim Grieg, se Grieg (slekt). De var foreldre til forfatteren Kari Shetelig Hovland (1916–2006).
Jaffna (distrikt)
Jaffna er et administrativt distrikt i Sri Lankas nordprovins. Hovedstaden, Jaffna, er en av landets folkerikeste byer. Hele området er befolket av tamiler, den nest største befolkningsgruppen i landet.
På grunn av borgerkrigen på Sri Lanka var ikke Jaffna-distriktet med under folketellingen i 2001. Men en beregning/fremskriving av folkemengen pr. 2004 lander på 956.055. Distriktet dekker et område på 1.025 km².
Distriktet omfatter Jaffnahalvøya helt nord på øya Sri Lanka, og i øst også øyene Alanativu, Eluvativu, Delft, Karaitivu, Kayts, Mandaitivu, Nainativu, og Punkudutivu.
De større byene i distriktet er:
Deretter kommer blant de andre større befolkningssentra (i rekkefølge fra vest til øst) Pandattarippu, Chankanai, Manipay, Chunnakam, Kankesanturai (nær Jaffnas flyplass Palali), Utumpirai og Nelliadi.
Den 26. desember 2004 ble distriktet rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se Tsunamien i Indiahavet 2004). Det var særlig områdene fra Point Pedro og sørøstover som ble rammet, det meste av den sentrale og vestlige delen, og områdene langs Jaffnalagunen, lå "i le" for flodbølgen.
Joe Slovo
Joe Slovo (1926–1995) var en sørafrikansk kommunistisk politiker og leder for Det sørafrikanske kommunistpartiet SACP, og samtidig ledende medlem av Den afrikanske nasjonalkongressen, ANC.
I 1990 vendte han tilbake til Sør-Afrika i for å være med i «samtalene om samtaler» mellom ANC og den daværende regjeringen. Han var på dette tidspunktet syk og ble etterfulgt av Chris Hani som partileder i 1991. Slovo fikk deretter tittelen æresleder i SACP og ble bostedminister i Nelson Mandelas første regjering. Slovo var den ledende teoretikeren i både kommunistpartiet og ANC. Han erkjente svakhetene i den sovjetiske samfunnsmodellen og tok avstand fra stalinismen. Han spilte en stor rolle i frigjøringskampen i Sør-Afrika og i kampen for demokrati og like rettigheter for alle.
Hubert de Givenchy
Hubert James Marcel Taffin de Givenchy (født 21. februar 1927 i Beauvais i Frankrike, død 10. mars 2018 nær Paris) var en fransk greve som var grunnlegger av motehuset Givenchy. Han åpnet sin første butikk i Paris i 1952. Flere ledende designere driver huset videre. Blant annet har John Galliano og Alexander McQueen vært sjefsesignere for ham, og Unn Søiland Dale designet og produserte håndstrikkede kreasjoner for ham på 1980- og 1990-tallet.
Bakgrunn
Givenchy kom fra en gammel adelsfamilie med venetianske røtter. Familien ble adlet i 1713. Han var yngste sønn av Lucien Taffin, marki av Givenchy. Hans eldre bror Jean-Claude Taffin de Givenchy (1925–2009) arvet adelstittelen marki fra faren som gikk bort i 1930. Familien eide gobelinfabrikkene Manufactures des Gobelins i Paris og Beauvais, der familien også var bosatt.
Karriere
Givenchy er kjent for å ha utformet en stor del av den personlige og yrkesmessige garderoben for Audrey Hepburn som også ble hans muse og som spredte hans navn ved sine filmer og i moteblader som Vogue og Harper's Bazaar.
Nathan Fillion
Nathan Christopher Fillion (født 27. mars 1971) er en kanadisk skuespiller best kjent for som hovedrolleinnehaveren i fjernsynsseriene Castle (2009–2016) og Firefly (2002–2003). Han har også hatt en gjesterolle i Buffy, vampyrenes skrekk sesong 7, og han spilte Dr. Adam Mayfair i Frustrerte fruer.
Hubert de Givenchy
Kjent kundekrets
På 1950- og 1960-tallet skulle han kle opp de mest glamorøse kvinner i verden, som Jacqueline Kennedy Onassis, Frederica von Stade, grevinne Mona von Bismarck (gift med interiørarkitekten Albrecht von Bismarck-Schönhausen, sønnesønn av Otto von Bismarck), hertuginne (Wallis Simpson) av Windsor, Gloria Guinness, Dolorés Guinness, Babe Paley, grevinne Jacqueline de Ribes, baronesse Gabrielle Van Zuylen, Jayne Wrigtsman, Marella Agnelli, Rachel (Bunny) Mellon, baronesse Pauline de Rothschild, Greta Garbo, Lauren Bacall, Grace Kelly, Ingrid Bergman, prinsesse Lee Radziwiłł, Audrey Hepburn og keiserinne Farah Pahlavi.
Interiør
Givenchy formgav også innredningen til Fords bilmerke Mercury i 1976 og innredningen til hotell Hilton i Brussel i 1977. I 1991 ble det holdt en utstilling på Musée de la Mode et du Costume Palais Galliera i Paris over hans 40-årige karriere.
Givenchy pensjonerte seg i 1995 fra sitt motehus etter 43 år i bransjen.
Kunstsamler
Hubert de Givenchy var også en stor kunstsamler med verker av Diego Giacometti (1902–1985), Georges Braque og Nicolas de Staël i sin samling. En stor del av hans private samling i Paris av møbler i Ludvig XIV (barokk), Ludvig XV (rokokko) og Ludvig XVIs stil ble solgt hos Christie's i Monaco den 20. desember 1993.
Givenchy eide tre hjem. Et hôtel particulier, Hôtel d'Orrouer fra 1700-tallets første halvdel i Paris, slottet Château du Jonchet fra 1600-tallets første halvdel i Eure-et-Loir og en liten villa Clos Fiorentina på Saint-Jean-Cap-Ferrat, som tidigere hadde tilhørt kunstsamlerne Pierre (1914–1986) og São Schlumberger (1929–2007).
Givenchy skrev mange forord til bibliografier om hans venner, blant dem Audrey Hepburn (1929–1993), Mona von Bismarck (1897-1983), Cristóbal Balenciaga (1895–1972), Henry Clarke (1918–1996) og Victor Skrebneski (f.1929), samt til en bok om kineserier i innredning.
Filmer med klær kreert av Givenchy
(Titler på originalspråk.)
Karl Hovelsen
Karl Hovelsen (født 23. mars 1872 i Christiania, død 13. september 1955 ) var en norsk skihopper og kombinertløper. Hovelsen gikk for Bærums Skiklub. Han bodde en periode i USA, hvor navnet hans ble skrevet Karl Howelsen og Carl Howelsen.
Karriere i Norge
Han vant 5-mila under Holmenkollrennene i både 1902 og 1903, samt kombinert i 1903. Han ble tildelt Holmenkollmedaljen i 1903.
Karriere i USA
I 1905 emigrerte Hovelsen til USA. Her regnes han som en av skiidrettens pionerer. I 1906 holdt han oppvisninger i skihopp, og fikk tilnavnet «The flying Norseman». Oppvisningen var sommerskihopping i en fornøyelsespark, fra et 90 metes tårn, 20 meter gjennom luften og landing i et vannbasseng. Han ble plukket opp av sirkuset «The Ringling Brothers, Barnum and Bailey Circus», og hadde en opptreden som ble presentert som «ski sailing» og «The Sky Rocket».
Hovelsen reiste hjem til Norge i 1922.
185 (tall)
185 (ett hundre og åttifem) er det naturlige tallet som kommer etter 184 og kommer før 186. 185 er et oddetall.
Førde rutebilstasjon
Førde rutebilstasjon er en busstasjon i Førde. Stasjonen er eiet av Firda Billag.
Historie
Stasjonen vart bygget i 1962 og avløste den gamle rutebilstasjonen på sørsiden av Førde. Bygget er tegnet av Connie Henden.
Toaletter
Rutebilstasjonen er utstyrt med 1 herretoalett, 1 urinal, 2 kvinnetoalett samt 1 handikapptoalett. Toalettene er utstyrt med myntlås og toalettene koster 5 kr å benytte.
Venterom
Venterommet på rutebilstasjonen er utstyrt med benksofaer, stoler og bord. På venterommet er rutehefter og rutetabeller tilgjengelige. Venterommet er under oppsyn av Securitas og har et generelt forbud mot nytelse og oppbevaring av alkohol inne.
Oppbevaringsbokser
Det er mulighet for oppbevaring av bagasje på stasjonen. Denne tjenesten koster fra 10 til 20 kr alt etter størrelsen på boksen.
Kiosk
Narvesen holder til på rutebilstasjonen. Kiosken er den største av sitt slag i Førde.
Perronger
Rutebilstasjonen har 8 perronger som bussene stopper ved. Bussene som stopper ved perrongene har enten kommet eller skal til:
Ringló
Ringló er en elv som finnes i J.R.R. Tolkiens fiktive verden Midgard. Denne elva ble regnet som den fjerde av Gondors syv elver.
Gabriele Veneziano
Gabriele Veneziano (født 7. september 1942 i Firenze, Italia) er en italiensk teoretisk fysiker og grunnlegger av begrepet om strengteori.
Ringló
Den oppsto da to små elver (som ikke er navngitte) rant sammen. Begge to hadde sitt opphav i Kvitklettene, og etter at de møttes rant de videre sørover mot Belfalas som Ringló.
Gabriele Veneziano
Veneziano studerte fysikk ved universitetet i Firenze i 1960. I 1965 gjennomførte han en hovedoppgave i anvendelser av gruppeteori til sterk vekselvirkning, under veiledning av professor Raoul Gatto. Han fortsette sine studier mot en mastergrad ved Weizmann Institute of Science i Rehovot, Israel. I juli 1966 giftet han seg med Edy Pacifici. Veneziano mottok utmerkelsen Albert Einstein-medaljen i 2006.
Ringló
Mens den flyter videre mot sørvest flyter den gjennom den Gondorske byen Ethring, og passerer nord for Tarnost hvor den blir møtt av tilløpet Ciril, og møter havet ved Edhellond, ikke langt fra Cobas Havn over Dol Amroth.
Alain Baxter
Alain Baxter (født 26. desember 1973) er en profesjonell alpinist fra Skottland. Han er mest kjent for å ha vunnet bronsemedalje i slalåm under OL i 2002, for noen dager etter å miste medaljen for bruk av metamfetamin.
Einar Kristiansen
Einar Kristiansen (født 18. juni 1882 i Bærum, død 24. mars 1965) var en norsk kombinertløper. Han ble tildelt Holmenkollmedaljen i 1908. Kristiansen gikk for Bærums Skiklub.
Einar Kristiansen var bror av skiløperen Sigurd Kristiansen.
Eksterne lenker
(OBS: Feil i kilden, det var Einar Kristiansen som fikk Holmenkollmedaljen.)
Jens Olivur Lisberg
Jens Olivur Lisberg (født 24. desember 1896 i Fámjin, død 31. august 1920) var en færøysk student. Han studerte jus ved Københavns Universitet da han skisserte det som i dag er Færøyenes flagg (Merkið) sammen med medstudentene Janus Øssursson fra Tórshavn og Pauli Dahl fra Vágur. Ninna Jacobsen, søster av motedesigneren Liffa Gregoriussen, sydde deretter selve flagget etter deres skisse.
Lisberg ble den første til å heise flagget, noe som skjedde den 22. juni 1919. Lisberg var da hjemme på sommerferie i hjembygda Fámjin på Suðuroy, og etter en gudstjeneste i Fámjins kirkja heiste han flagget for første gang på færøysk grunn. Dette gjør at Lisberg har fått den største delen av æren for flagget, til tross for at de lagde det i fellesskap.
Lisberg døde av lungebetennelse i Fámjin den 31. august 1920, før han fikk fullført studiene. Minnestøtten over ham er reist av Førøyska Studentafelagið, den færøyske studentsamskipnaden. Det opprinnelige flagget, som Lisberg heiste i Fámjin, henger fremme i Fámjins kirkja. Merkið ble Færøyenes offisielle flagg til sjøs i 1940.
Han var sønn av bonde Hans Olaus Lisberg og hustru Susanne Elisabeth Jensen. Farmoren Ellen (Elise) Lisberg var søster til folketingsmann Johan Henrik Schrøter d.y. Tippoldefaren var sogneprest og folkeminnesamler Johan Henrik Schrøter d.e.
Operasjon Mardonius
Operasjon Mardonius var kodenavnet på en sabotasjeaksjon på Oslo havn natt til 27. april 1943.
Aksjonen ble gjennomført av Max Manus, Gregers Gram, Halvor Haddeland, Einar Riis Johansen og Sigurd Jacobsen. De fire førstnevnte padlet i kano fra Bleikøya inn til Oslo havn i ly av mørket og festet magnetiske miner (limpets) på tyske skip mens de lå ved kai. De returnerte deretter med kano til Ljan lenger inn i Bunnefjorden. Jacobsen, som arbeidet ved Akers mekaniske verksted, festet tilsvarende miner på skip inne på verftet. Det ble festet miner på syv skip, men bare tre skip ble alvorlig skadet: «Ortelsburg» (3 800 bruttoregistertonn) ble senket, «Tugela» (5 800 bruttoregistertonn) fikk skader og slagside, og en oljelekter ble senket. De andre minene gikk enten ikke av eller ble funnet og uskadeliggjort av tyskerne.
Sigurd Jacobsen ble senere arrestert for annet motstandsarbeid og tilsto etter tortur sin rolle i operasjonen. Han ble henrettet i Trandumskogen 14. oktober 1943.
I filmen om Max Manus
I filmen Max Manus var Operasjon Mardonius én av aksjonene som ble gjenskapt. I filmen ble derimot Halvor Haddeland byttet ut med Edvard Tallaksen, mens Einar Riis Johansen ble byttet ut med Lars-Emil Erichsen.
No e D.D.E. jul igjen
No e D.D.E. jul igjen er et musikkalbum utgitt av D.D.E. i 1999 og 2004 da med to nye låter og DVD.
Furukorsnebb
Furukorsnebb (vitenskapelig navn Loxia pytyopsittacus) er en fugl i finkefamilien. Lengden er ca. 18 cm, og vekten er mellom 40 og 50 gram.
Furukorsnebb er vanlig i Norge nord til Nordland. Arten lever i hovedsak av frø fra bartrær, særlig frø fra furu. Om våren og sommeren spiser den også insekter. Furukorsnebb har et spesielt tilpasset nebb som er saksformet. Tidligere trodde man at man kunne skille furukorsnebb fra grankorsnebb på hvilken vei overnebbet krysset undernebbet, dette er ikke riktig.
Hannen og hunnen ser forskjellige ut. Hannen er rødbrun med brune vinger, mens hunnen er grønngul. Begge kjønn har det karakteristiske kraftige korsnebbet.
Hos furukorsnebb bygger hunnen redet, som kan inneholde opptil 4 egg. Rugetiden er 12–14 dager, og ungene forlater redet etter 16–18 dager.
Utbredelse
Arten finnes opprinnelig i: Hviterussland, Belgia, Danmark, Estland, Finland, Tyskland, Latvia, Litauen, Nederland, Norge, Polen, Portugal, Russland, Storbritannia og Sverige..
Narhval
Narhval (Monodon monoceros, fra norrønt nárhvalr, likhval ), også kjent som hornhval eller enhjørning, er en tannhval som tilhører narhvalfamilien, en liten familie som består av kun to slekter med en art i hver.
Beskrivelse
Narhvalen kjennetegnes av sin svært karakteristiske lanselignende støttann, som kan bli opp mot 2,7 meter lang (det normale er ca. 2 m) og er vridd (skrudd) i formen. Støttannen består av elfenben og kan veie opp mot 10 kg, noe som har gjort denne hvalen ekstra attraktiv å jakte på. Det er uvisst hvilken funksjon støttannen har, men det virker som om de fleste ekspertene er enige om at den må være av seksuell karakter (siden hunnene normalt ikke utvikler støttann).
Narhvalen blir normalt mellom 3,6 og 6,2 meter lang (ca. 4,7 meter i snitt for hanner og 4 meter for hunner ), støttannen ikke medregnet. Brystfinnene måler ca. 30-40 cm og den horisontale halefinnen måler ca. 100-120 cm på tvers. Hannene veier omkring 1,6 metriske tonn som fullvoksne, mens hunnene gjerne ikke veier mer enn ca. 900 kg. Omkring en tredjedel av vekten utgjøres av hvalspekk.
Hodet er relativ lite og snuten stump. Luffene er korte og runde i formen. Narhvalen har ikke ryggfinne, men det løper en ca. 5 cm. høy uregelmessig kam langs ca. 60-90 cm av den bakre delen av ryggen på dyret. Til tross for at narhvalen bare har ei støttann så er det egentlig to tenner der. Hos hannene utvikler den venstre av disse seg til en lanselignende støttann, som vokser gjennom overleppen på dyret og utover i et skrudd mønster (mot urviseren). Hunnene utvikler normalt ikke støttenner, selv om det finnes eksempler på at de også kan gjøre det (sågar to støttenner).
Voksne narhvaler er brunaktig eller mørk gråaktig i fargen og har et spettet mønster av små runde flekker over hele kroppen. Fargene blir blekere med årene.
Narhvalen kan bli mer enn 50 år gammel i vill tilstand. I fangenskap har denne hvalen bare overlevd i 1-4 måneder etter at den er plassert i et kunstig miljø, og reproduksjon har aldri skjedd.
Utbredelse og habitat
Narhvalen holder til i Arktis, der den stort sett er å finne i nærheten av iskanten og i åpne råker i polarisen. De fleste dyrene holder til nord for polarsirkelen året rundt. Mest vanlig er den i de arktiske områdene fra øst i Canada til Vest-Grønland og øst mot de sentrale delene av Russland, men den forekommer også utenfor disse områdene (herunder også i norske farvann). Utenfor Svalbard er den hyppigst å se nordvest for Spitsbergen.
Atferd
Narhvalen er et utpreget flokkdyr, som gjerne lever i små grupper på opp mot tjue dyr (tre til åtte dyr er det mest typiske). Det er kjent at også narhvalen danner såkalte ungkarsflokker. Når hvalen migrerer hender det også at den danner enorme flokker på flere hundre eller tusener av dyr.
Narhvaler spiser en variert diett som i hovedsak består av blekksprut, fisk og krepsdyr. Siden narhvaler har svært sparsomt med funksjonelle tenner, tror man at den bruker en sugeteknikk for å fange byttet. Den fleksible nakken hjelper narhvalen til å kunne utføre hurtige manøvere med hodet, slik at byttet også kan fanges i fri flukt.
Annet
Narhvalen står på CITES Appendix I. Den totale bestanden av narhval ble i 1991 estimert til å bestå av 25 000-45 000 dyr
Rødlistevurdering
De senere år er narhval observert en rekke ganger utenom islagte områder i Hinlopenstretet og i fjordene på Nordaustlandet. I tillegg er enkeltindivider observert på vestsiden av Spitsbergen som f.eks. innerst i Kongsfjorden (2012) og innerst i [20522 (2013).
Narhvalen antas å reprodusere regelmessig i Barentshavregionen. Men både en flytelling av iskantsonen og passiv akustisk overvåkning i Framstredet bekrefter at narhvalene i Barentsregionen oppholder seg i drivisen hele året og foretrekker områder med opptil 90% isdekke. I denne flytelling av iskantsonen ble narhval sett ved 11 anledninger med totalt 58 individer innenfor et område på 52 919 km2, noe som førte til et estimat på 837 (CV = 0.501) narhval i dette området. De ble funnet helt nord i enden av transektlinjene nærmere 200 km fra iskanten, noe som antyder at det finnes flere narhval enda lenger nord i isen (Vacquié-Garcia mfl. 2017).
Narhval foretrekker kalde aktiske vannmasser (0.6 – 1.5°C; Heide-Jørgensen mfl. 2020) og studier av effekter av tidligere tiders klimaendringer på fylogeografi og demografi tyder på at de responderte kraftig på temperaturendringer og endringer i isutbredelse og vil antakelig gjøre det igjen som følge av dagens endringer i disse parameterne.
Andre utfordringer for narhvalene som følge av redusert isdekke, er økt predasjon fra spekkhuggere, noe som allerede er dokumentert i arktisk Canada og forstyrrelser fra økt skipstrafikk.
På grunn av sine matvaner, lange levealder og tannhvalers generelle dårlige kapasitet til å metabolisere ulike forurensningsstoffer, har de ofte svært høye nivåer av miljøgifter. I Barentsregionen er det påvist at selv unge narhval har svært høye nivåer av PCB og PBDE.
Narhval er vurdert til å være en av de arktiske marine pattedyrartene som er mest utsatt for effekter av pågående klimaendringer. Artsdatabanken antar det er mindre enn 1000 reproduserende individer i det norsk bestanden og klassifiserer derfor narhval i norske farvann som VU i 2021 etter D1 kriteriet (svært lavt antall reproduksjonsdyktige individ).
187 (tall)
187 (ett hundre og åttisju) er det naturlige tallet som kommer etter 186 og kommer før 188. 187 er et oddetall.
Linnés Hammarby
Linnés Hammarby er et gods i Danmarks sogn og Vaksala härad i Uppsala län i Sverige, og ligger 15 kilometer sørøst for Uppsala.
IPad
iPad er et nettbrett utviklet, designet og produsert av Apple. iPad er primært laget som en plattform for audiovisuell media, bøker, film, musikk, spill og internett. Den første iPad-modellen ble introdusert i USA 27. januar 2010 av daværende sjef for Apple Steve Jobs. Dens størrelse og vekt gjør den til en mellomting mellom en ordinær smarttelefon og en bærbar datamaskin. Fram til september 2019 brukte iPad operativsystemet iOS, som også blir brukt av iPod og iPhone. Fra september 2019 lanserte Apple et eget operativsystem for iPad kalt iPadOS. Frem til mai 2017 har Apple solgt mer enn 360 millioner iPads.
Linnés Hammarby
Hammarby er første gang nevnt i 1337, da det av Olof Styrbjörnsson (Gren) ble byttet bort til kanniken i Uppsala, Lars Nilsson. Senere var området eid av slektene Läma, Stewardt, Gärffelt og von Friesendorff, og gjennom inngifte av A. Schönberg, som i 1758 solgte godset, det nærliggende Sävja med tilgrensende herligheter, på tilsammen 10 bruk, for 80 000 dalar til Carl von Linné.
Altmark
Altmark er et historisk område som utgjør omtrent den nordlige delen av den tyske delstaten Sachsen-Anhalt. Den er et gammelt brandenburgisk stamland, og var opprinnelig som Nordmark (frem til det 14. århundre) et grevskap under hertugdømmet Sachsens beskyttelse.
Linnés Hammarby
Her oppførte Linné i 1762, mellom de to opprinnelige fløyene, et større toetasjes våningshus av tre. På en høyde ovenfor gården bygde han i 1769 et museum av stein, for å kunne ta vare på samlingene sine. Begge bygninger står den dag i dag.
John Davies
John Davies er navnet til flere pesoner: